A tuberculosi (abreviato como TB por tubercle bacillus u Tuberculosi) ye una malautía infecciosa común y a sobén mortal causata por micobacterias, prencipalment Mycobacterium tuberculosis. A tuberculosi gosa atacar os pulmons (como TB pulmonar) pero tamién puet afectar o sistema niervoso central, o sistema limfatico, o sistema circulatorio, o sistema chenito-urinario, o sistema gastrointestinal, os uesos, as articulacions y encluso a piel. Atras micobacterias, como a Mycobacterium bovis, a Mycobacterium africanum, a Mycobacterium canetti, y a Mycobacterium microti tamién causan tuberculosis, pero son especies más raras.